Kontemporêre afrikaanse taalkunde 2/u
Carstens WAM, Bosman N
576 Pages | Published: 2017
In die afgelope bykans 30 jaar het ’n groot leemte ontstaan aan omvattende verwysingsbronne en handboeke in die Afrikaanse taalkunde wat op universiteitsvlak voorgeskryf kan word. In 2014 word hierdie leemte gevul deur Kontemporêre Afrikaanse Taalkunde. Die feit dat ’n tweede, hersiene uitgawe slegs drie jaar later verskyn, beklemtoon weereens die groot behoefte aan so ’n bron.
Die samestelling van hierdie boek bied ’n nuwe blik op die taalkunde en het wye gebruikspotensiaal omdat dit die kernvelde van die taalkunde, en in die besonder van die Afrikaanse taalkunde, dek. Sodoende gee dit nuwe lewe aan ’n belangrike komponent in die bestudering van die Afrikaanse taal: die taalkunde en alles wat daarmee saamhang.
Inhoud en konsepte strek van die ontstaan en aard van die Afrikaanse taal, leksikografie en dokumentontwerp tot fonetiek, fonologie, morfologie, sintaksis, semantiek, pragmatiek, taalverwerwing en die normatiewe taalkunde. Al die bestaande hoofstukke is op datum gebring, en ’n ekstra hoofstuk oor sintaksis is bygevoeg om nuwer sieninge te weerspieël.
Bydraes deur spesialiste in die onderskeie velde bied daarom die nuutste navorsing en ’n verskeidenheid teoretiese vertrekpunte met die Afrikaanse taalkunde as fokus. Nuwe en moontlik selfs omstrede standpunte sal akademiese gesprek stimuleer, terwyl elke hoofstuk nasionale en internasionale ontwikkelinge op die bepaalde gebied voorlê aan ’n nuwe geslag studente, onderwysers, akademici en taalpraktisyns.
HOOFSTUK 1 Die Afrikaanse taalkunde van toeka tot nou
HOOFSTUK 2 Die ontstaan en vestiging van Afrikaans
HOOFSTUK 3 Taalverandering in Afrikaans
HOOFSTUK 4 Fonetiek
HOOFSTUK 5 Fonologie
HOOFSTUK 6 Morfologie
HOOFSTUK 7 Basiese Afrikaanse sintaksis
HOOFSTUK 8 Afrikaanse sintaksis, funksioneel benader
HOOFSTUK 9 Afrikaanse semantiek
HOOFSTUK 10 Pragmatiek
HOOFSTUK 11 Sosiolinguistiek
HOOFSTUK 12 Normatiewe taalkunde
HOOFSTUK 13 Leksikografie
HOOFSTUK 14 Dokumentontwerp
HOOFSTUK 15 Taalverwerwing en taalonderrig
• Aanbiedings vir elke hoofstuk (die aanbiedings bevat ’n omvattende raamwerk van wat in die handboek behandel word)